次朱必先與師是唱酬韻  其二
作者：陳造
朝代：宋

paragraphs: 男子負抱成蹉跎，唾壺自擊商聲歌。
此聲此意誰解領，政用折柬招羊何。
人言百里半九十，它日聰明嗟不及。
雲衢掎袂夢空勞，神武挂冠吾已必。
久要但有窮鬼隨，此鬼亦使文怪奇。
推敲慣嘗京尹怒，登臨肯興賦客悲。
蠶蟻可浴牛可飯，農家星候知昏旦。
不妨婢子辦黄紬，更貸鄰僧供白粲。